Diari Oficial de la Generalitat Valenciana


Sumari del DOGV 6521, del 16-05-2011 (2011/5343)

Informació pública del projecte d'ocupacio directa del viari de connexió de l'avinguda de Conrado Albaladejo amb el sector Nou Natzaret.
----------------------------------------------------------------------------------------------------------------------------------------

### Dades del document

Número de DOGV
:   6521

Data del DOGV
:   16-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5343


Data del document
:   12-04-2011

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública del projecte d'ocupacio directa del viari de connexió de l'avinguda de Conrado Albaladejo amb el sector Nou Natzaret. [2011/5343]  
El delegat d'Urbanisme, el dia 12 d'abril de 2011, ha dictat la resolució següent:  
«Decret sobre l'exposició pública del projecte d'ocupació directa del viari de connexió de l'avinguda de Conrado Albaladejo amb el sector Nou Natzaret de Sant Joan d'Alacant.   
He examinat l'expedient a què es refereix l'epígraf que precedeix, els antecedents, raonaments i normes legals aplicables del qual figuren, resumits, a continuació.  
1. La Gerència Municipal d'Urbanisme ha redactat el projecte a què es fa referència, amb l'objecte d'adquirir el sòl de titularitat privada necessari per a l'execució del projecte d'urbanització del viari de connexió del sector Nou Natzaret de Sant Joan d'Alacant amb l'avinguda de Conrado Albaladejo, al terme municipal d'Alacant.  
El sòl afectat està inclòs en la unitat d'execució núm. 3 del sector PAU 4 la Condomina.  
L'ocupació directa consisteix en una tècnica de gestió urbanística, que permet obtindre anticipadament el sòl destinat a dotacions públiques, tant de la xarxa primària o estructural com de la xarxa secundària, en qualsevol classe de sòl. Concretament, es tracta de l'"obtenció de terrenys afectes pel planejament a dotacions públiques, mitjançant el reconeixement al seu titular del dret a integrar-se en una unitat d'execució amb excés d'aprofitament real" (art. 187.2 de la Llei 16/2005, de 30 de desembre, Urbanística Valenciana).  
2. En el projecte d'ocupació es descriu la relació de terrenys i propietaris afectats, l'aprofitament urbanístic corresponent a cada un d'aquests, la unitat d'execució en què han de fer-se efectius tals aprofitaments i les indemnitzacions que siguen procedents.  
  
3. L'article 187 de la LUV i el 439 del Reglament d'Ordenació i Gestió Territorial i Urbanística estableixen el procediment per al desenvolupament d'actuacions urbanístiques mitjançant ocupació directa, que consta dels tràmits següents:   
a) Publicació en el Diari Oficial de la Comunitat Valenciana de la relació de terrenys a ocupar, els seus propietaris, l'aprofitament que correspon a cada un d'aquests i la unitat o unitats d'execució en què hagen d'integrar-se.  
b) Notificació als qui consten com a titulars de drets inscrits en el Registre de la Propietat, amb atorgament d'un termini d'audiència d'un mes.  
c) Sol·licitud al Registre de la Propietat de la certificació de domini i càrregues de les finques afectades i la pràctica dels assentaments que corresponguen.  
d) L'ocupació es durà a terme transcorregut el termini d'un mes des de la notificació i, en aquest moment, s'alçarà la corresponent acta.   
  
e) Expedició per l'administració actuant de certificació amb el contingut de l'acta d'ocupació a favor de cada propietari. Una còpia d'aquesta, junt amb un pla, es remetrà al Registre de la Propietat, a l'efecte de la inscripció de la superfície ocupada a nom de l'Ajuntament i de l'obertura de foli registral corresponent a l'aprofitament urbanístic.   
Es fa saber que ni la LUV ni el reglament que la desplega exigeixen l'aprovació municipal del document que ha de ser objecte d'exposició i audiència. No obstant això, es considera procedent que la Junta de Govern Local l'aprove una vegada conclosos els tràmits esmentats, ja que la Llei 57/2003, de 16 de desembre, de Mesures per a la Modernització del Govern Local atorga a aquest òrgan la competència per a aprovar els instruments de gestió. A més, si es presenten al·legacions ha d'haver necessàriament un acte administratiu per a contestar-les. I, en qualsevol cas, cal un acte d'aquesta naturalesa contra el qual els interessats puguen interposar els recursos que estimen procedents per a no generar indefensió.   
4. L'alçament de les actes d'ocupació produeix la transmissió a l'Ajuntament de la titularitat del sòl i la reserva a favor del propietari originari. També legitima l'inici de les obres públiques (art. 440 ROGTU) i constitueix títol suficient perquè el titular dels terrenys ocupats puga fer valdre els seus drets en la unitat d'execució a què es transfereix el seu aprofitament.   
La competència per a adoptar aquesta resolució correspon a l'Alcaldia Presidència, de conformitat amb el que disposa l'article 124.ñ de la Llei Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local i, per la delegació del dia 29 de març de 2010, al delegat d'Urbanisme.   
En virtut del que s'ha exposat, resolc:  
Primer. Sotmetre a exposició pública, pel termini d'un mes, el projecte d'ocupació directa del viari de connexió de l'avinguda de Conrado Albaladejo amb el sector Nou Natzaret de Sant Joan d'Alacant, que conté les següents dades, paràmetres i condicions:   
A) Relació de béns i drets afectats:  
  
Finca núm. 1  
a) Descripció: sòl urbanitzable inclòs en la unitat d'execució núm. 3 del sector PAU 4 La Condomina, que passarà a formar part del viari. Té una forma geomètrica irregular allargada en direcció nord-oest sud-est.  
b) Procedència i titularitat: procedeix de la finca registral núm. 4213 del tom 2334, llibre 83, secció 2a, foli 161 del Registre de la Propietat núm. 4 d'Alacant. La titularitat del ple domini d'una meitat indivisa la té Josefa Pérez Buades, casada amb Joaquín Bernabeu Burillo, amb caràcter presumptivament de guanys. L'altra meitat indivisa la té Josefa Pérez Buades.  
És coincident en part amb la parcel·la cadastral amb referència 5609243KU3454J4764VB.  
c) Afecció i superfície: la finca registral anterior està parcialment afectada per aquesta ocupació directa. El mesurament realitzat de la part afectada per aquesta ocupació dóna una cabuda de 2.657,28 m².  
  
d) Els seus límits són els següents:  
Nord-oest, amb el límit del municipi d'Alacant amb Sant Joan d'Alacant.  
Sud-est, amb camí antigament denominat de la Cadena.  
Nord-est, en la part superior amb la resta de finca de què se segrega i en la part inferior amb camí antigament denominat de la Marjal.  
  
Sud-oest, amb resta de finca de què se segrega.  
e) Càrrega: afecta per l'herència d'una meitat indivisa en unió d'altres béns durant el termini de cinc anys comptats a partir de febrer de 2009, al pagament de la liquidació o liquidacions complementàries que, si escau, puguen girar-se per l'impost sobre successions, havent satisfet per autoliquidació la quantitat de 119.958,03 euros, segons nota al marge de la inscripció 2a, al foli 161, del llibre 83, tom 2334.  
  
f) Resta: de la segregació de la finca matriu queda un resta de la finca registral núm. 4213 amb una cabuda de 8.067,15 m², si partim de la cabuda de registre, o de 7.998,57 m², si es considera la cabuda que mostren els certificats expedits pel secretari de l'Ajuntament de Sant Joan d'Alacant.  
  
Finca núm. 2  
a) Descripció: sòl urbanitzable inclòs en la unitat d'execució núm. 3 del sector PAU 4 la Condomina, que passarà a formar part del viari. Té una forma geomètrica irregular allargada en direcció nord-est sud-oest.  
b) Procedència i titularitat: procedeix de la finca registral núm. 12574 del tom 2482, llibre 226, foli 54 del Registre de la Propietat núm. 4 d'Alacant. La seua titularitat la té la mercantil Hansa Urbana, SA. És coincident en part amb la parcel·la cadastral amb referència 5854908FB0561G1231MB.  
c) Afecció i superfície: la finca registral anterior està parcialment afectada per aquesta ocupació directa. El mesurament realitzat de la part afectada, per aquesta ocupació, dóna una cabuda de 599,25 m².   
  
d) Els seus límits són els següents:  
Nord-oest, amb camí antigament denominat de la Cadena.  
Sud-est, amb l'avinguda de Conrado Albaladejo.  
Nord-est, amb camí antigament denominat de la Marjal.  
Sud-oest, amb resta de finca de què se segrega.  
e) Càrrega: a causa de la seua procedència, la finca registral 703 de l'arxiu general, gravada amb un capital de cens de mil lliures i pensió anual de trenta lliures, a favor de Pascual Vives de Càñamos y Sanchís Salvador, comte de Faura; segons consta de la seua inscripció 3a, practicada amb data 3 de març de 1879 al foli 18 del llibre 11 del general.  
La càrrega esmentada és incompatible amb aquesta ocupació directa.   
f) Resta: de la segregació de la finca matriu queda un resta de la finca registral núm. 12404 amb una cabuda de 760,75 m², segons cabuda cadastral.  
  
Finca núm. 3  
a) Descripció: sòl urbanitzable inclòs en la unitat d'execució núm. 3 del sector PAU 4 la Condomina, que passarà a formar part del viari. Té una forma geomètrica irregular.  
b) Procedència i titularitat: és coincident en part amb la parcel·la cadastral amb referència 2566882UH0463F6923WU, en què figura com a titular cadastral Luis Rodes Lamaigniere.  
Amb les dades de què es disposa no s'ha aconseguit identificar el bé en el Registre de la Propietat núm. 4 d'Alacant ni, per tant, el seu corresponent propietari registral.  
c) Afecció i superfície: el mesurament realitzat de la part afectada, per aquesta ocupació, dóna una cabuda de 130,77 m².  
Els seus límits són els següents:  
Nord i nord-est, amb resta de finca de què se segrega.  
Sud-est, amb camí antigament denominat de la Cadena.  
Sud-oest, amb camí antigament denominat de la Marjal.  
e) Càrrega: no se'n coneix.  
  
Finca núm. 4  
a) Descripció: sòl urbanitzable inclòs en la unitat d'execució núm. 3 del sector PAU 4 la Condomina, que passarà a formar part del viari. Té una forma geomètrica irregular allargada en direcció nord-est sud-oest.  
b) Procedència i titularitat: procedeix de la finca registral núm. 13561 del tom 2499, llibre 242, foli 74, del Registre de la Propietat núm. 4 d'Alacant, la titularitat del qual la té Hansa Urbana, SA. És coincident en part amb la parcel·la cadastral amb referència 0361028UQ0835M2082NA.  
c) Afecció i superfície: la finca registral anterior està parcialment afectada per aquesta ocupació directa. El mesurament realitzat de la part afectada, per aquesta ocupació, dóna una cabuda de 62,92 m².  
  
d) Els seus límits són els següents:  
Nord-oest, amb camí antigament denominat de la Cadena.  
Sud-est, amb l'avinguda de Conrado Albaladejo.  
Nord-est, amb resta de finca de què se segrega.  
Sud-oest, amb camí antigament denominat de la Marjal.  
e) Càrrega: sense càrregues.  
f) Resta: de la segregació de la finca matriu queda un resta de la finca registral núm. 13856 amb una cabuda de 11.817,08 m², segons cabuda registral.  
  
Finca núm. 5   
a) Descripció: sòl urbanitzable inclòs en la unitat d'execució núm. 3 del sector PAU 4 la Condomina, que passarà a formar part del viari. Té una forma geomètrica irregular.  
b) Procedència i titularitat: procedeix dels camins antigament denominats de la Cadena i de la Marjal, per la qual cosa es consideren de domini públic immemorial o històric i, per tant, de titularitat de l'Ajuntament d'Alacant amb caràcter demanial.  
c) Afecció i superfície: el mesurament realitzat de la part afectada, per aquesta ocupació, dóna una superfície de 672,25 m².  
Aquesta parcel·la núm. 5 s'inclou en el present projecte únicament a l'efecte de justificar la seua titularitat pública; no és necessària l'ocupació directa d'aquesta, perquè és un domini públic afecte al seu destí, ni la reserva del seu corresponent aprofitament, ja que no genera aprofitament subjectiu a favor de l'Ajuntament d'Alacant, pel fet que la seua superfície és inferior a la que resulta de l'execució del pla i, per tant, s'entenen substituïdes unes per altres.  
B) Aprofitament urbanístic del sòl.   
  
  
\* L'aprofitament que segons la taula precedent li correspon a l'Ajuntament d'Alacant, pel fet de procedir d'un bé de domini públic no adquirit onerosament, si en el futur projecte de reparcel·lació la superfície dels béns de domini públic és inferior que la resultant de l'ordenació del pla, no es produirà adjudicació d'aprofitament subjectiu a l'administració, i serà repartit entre la resta de propietaris del sòl.  
  
C) Unitat d'execució en què ha de fer-se efectiu l'aprofitament: unitat d'execució 3 del sector PAU 4 la Condomina.  
  
Segon. Publicar un edicte amb el contingut d'aquesta resolució en el Diari Oficial de la Comunitat Valenciana.   
Tercer. Notificar individualment la resolució als titulars dels béns i drets afectats, i concedir-los un termini d'audiència d'un mes. A la notificació s'adjuntarà una còpia del document sotmés a aquest tràmit.»  
  
Es publica perquè en prengueu coneixement, i es fa saber que l'expedient podrà ser examinat a l'oficina d'informació urbanística, sítia a la plaça de Sant Cristòfol, número 14, i que, durant l'indicat termini d'un mes, podran presentar-se al·legacions.  
  
Alacant, 12 d'abril de 2011.- El vicesecretari: Germán Pascual Ruiz-Valdepeñas. El delegat d'Urbanisme: Alfonso Mendoza Quesada.